paragraph_text: Novine (eng. The Post) je američki politički triler iz 2017. godine čiji je producent i redatelj Steven Spielberg, a scenaristi Liz Hannah i Josh Singer. Radnjom smješten u rane 70-e godine prošlog stoljeća, u filmu su glavne uloge ostvarili Meryl Streep, Tom Hanks, Sarah Paulson, Bob Odenkirk, Tracy Letts, Bradley Whitford, Bruce Greenwood, Carrie Coon i Matthew Rhys. U središtu priče su novinari Washington Posta i New York Timesa koji su objavili tzv. Pentagonske papire - tajne dokumente koji se odnose na političko-vojnu involviranost SAD-a u državu Vijetnam.